ياصباح الخير ياطلة الصبح السعيـــــد
جل شان اللي مصورك عما يا صفون
انت نبذة معشر الانس والشي الفريـــد
ليـــش مدري بس لله في خلقه شؤون 
ياصبابة ذوق الالباب واصغاي النشيـد
يالقبال السمح يالخاطر الرحب الميون 
يا ملذة روعة الانس في العيش الرغيد
يا رحابة شارد الفكر في شجن الشجون
يا بريق ربما أقـــول بالماس الفريــــــد
بــل يا سحر يدفع العقل لـ حـد الجنون
ياذهب قارون ياملك هارون الرشيــــد
من لقــاه اغناه والسابقون السابقون 
تدري انك ضفت للعولمه بحث(ن)جديد
علم هــــديف الانــــامط وقراء العيون 
انت تبغى زبدة العلم والشي الاكيــــــد
انت في كون(ن)لحاله وخلق الله بكون 
كان كل اللي فعلته من اجلك مايفيــــد
والا (انــا لله وانا اليــه راجعـــــــون)

سعد بن جدلان رحمه الله